Zum Alass vo sym 75. Geburtsdag hett är dr Wunsch verspyyrt dWettstai-Clique  zbeschängge. In schloofloose Nächt haig är ummenander ghirnt und denn sigg dIdee iberen khoo.Jetzt well är sErgäbniss präsendiere. Dr Niggi gitt dr Dorfmuusig e Zaiche, die spiele dr Fahnemarsch und pleetzlig betritt e Fahneträger mit ere Standarte vo dr Wettstai-Clique dr Saal. Die edli Standarte us Syydedamast isch extra vom Fahne Heimgartner im sangallische Wil härgstellt worde. Es isch allene kalt dr Rugge abgloffe und es isch e fyyrligge Momänt gsy. Unsere Oobma Peter hett sich denn bim Niggi im Name vo  dr ganze Clique rächt härzlig bedanggt und dr Musikverein Wittnau hett zum Uusklang none tolli Zuegoob gäh.